เรื่องร้องเรียน: สวัสดีค่ะทีมงาน  วันนี้ 3 กรกฎาคม 2566 เกิดเหตุเพลิงไหม้ที่ชุมชนหลังวัดกาญจนสิงหาสน์ (วัดทอง บางพรม) ตัวเราเองเคยอาศัยอยู่ในนั้น แต่วันนี้ย้ายออกมาแล้ว แต่เรายังมีคุณพ่ออาศัยอยู่ที่นั่นค่ะ  สาเหตุของเพลิงไหม้ยังไม่ทราบแน่ชัด แต่จากการพูดคุยในชุมชนเหมือนจะมีสาเหตุและเพลิงลุกลามมาจากเรื่องการเก็บสะสมขยะของบางบ้านในชุมชน   มีบ้านหลังนึงที่ใกล้บ้านเราเก็บสะสมขยะมาร่วม 20 ปี เราและเพื่อนบ้านอีกหลายคน พยายามพูดคุยกับเจ้าของบ้านหลังนี้ แต่ไม่เป็นผล ได้แจ้งทางเขตตลิ่งชันให้มาตักเตือนและมีเจ้าหน้าที่มาตักเตือนแล้ว แต่ไม่เป็นผลอีกเช่นกัน ซ้ำเค้ายังมาด่าเพื่อนบ้านที่แจ้งเรื่องตรงนี้  อย่างไรอยากขอวอนทีมงานให้ช่วยจัดการเรื่องนี้ เพื่อไม่ให้เกิดเหตุร้ายในครั้งต่อไป หรือหากเกิดขึ้นมาอีก ก็อยากให้เกิดการลุกลามที่น้อยที่สุดค่ะ  ขอบคุณมากนะคะ
การดำเนินการของเจ้าหน้าที่: เมื่อวันที่ 21 กรกฎาคม 2566 เวลา 15.30 น.เจ้าหน้าที่ตรวจสอบประจำพื้นที่แขวงคลองชักพระ ได้ลงพื้นที่ตรวจติดตามผลการแก้ไข พบว่า เจ้าของอาคารได้ดำเนินการคัดแยกสิ่งของ ออกเป็นหมวดหมู่ และทยอยนำสิ่งของที่ไม่ได้ใช้ประโยชน์ออกจากอาคารตามที่แนะนำแล้ว และในส่วนที่ใช้ประโยชน์เจ้าของอาคารดำเนินการขนวัสดุไปใช้ในการก่อสร้างและต่อเติมบ้านของญาติในชุมชนที่ประสบอัคคีภัยที่ผ่านมา พิจารณาเห็นควรยุติเรื่องร้องเรียนนี้
ความเห็นของผู้แจ้ง: ขอฝากให้ดูแลเป็นระยะๆนะคะ
พื้นที่: แขวงบางระมาด เขตตลิ่งชัน กรุงเทพมหานคร